Απόδοση/Συγχρονισμός: X-Glee Team [wolvek, QueenA]
Επιμέλεια/Διορθώσεις: X-Glee Team [wolvek]
Πολύ αργά.
- Τα είδα. - Τι είδες;
Τα δωρεάν κουπόνια σου για φαγητό. Δε λέει να είσαι φτωχός.
Πριν την οικονομική κρίση, η μαμά μου ήταν μεσίτης. Τυπική μεσοαστή.
Τώρα είναι η μόνη μαύρη σερβιτόρα που δουλεύει στη Λέσχη της Λάιμα,
παίρνοντας παραγγελίες από πλούσιους γέρους που δεν αφήνουν φιλοδώρημα.
Και με χαλάει που δουλεύει διπλοβάρδιες για να πληρώσει τα μαθήματα χορού μου.
Στάσου... χορεύεις;
Ας μείνει μεταξύ μας αυτό.
Νέος έρωτας.
Θυμάσαι όταν πρωτοβγαίναμε ραντεβού εσύ με τη Σαντάνα κι εγώ με τον Κερτ,
όταν δεν ήταν όλοι τόσο απασχολημένοι και τόσο μακριά.
Τα πράγματα ήταν πιο απλά τότε.
Είχαμε περισσότερη ελπίδα και αθωότητα.
Κάθε μέρα ήταν σαν του Αγίου Βαλεντίνου.
Ακόμα νέοι είμαστε. Δε θα έπρεπε να τα ζούμε ακόμα αυτά;
"Glee" Season 4, Episode 4. "The Break Up"
Κάποιος ξενύχτησε.
Είναι ώρα για μεσημεριανό.
Θέλεις ένα γαλλικό τοστ;
Αργήσαμε να πάμε να ξαπλώσουμε.
Ευτυχώς που υπάρχουν οι ωτοασπίδες.
Σας αγαπάω, αλλά δε θέλω να τα ακούω αυτά.
Δεν κάναμε τίποτα.
Ούτε καν μου μιλούσε, απλά ξάπλωσε.
Πάω να το φάω κάτω στο πάρκο και να χαζέψω τα βαποράκια.
- Χαίρομαι που σε ξαναβλέπω, Φιν. - Κι εγώ, αδερφούλη.
Λοιπόν, πεινάς; Να σου φτιάξω αυγά;
Ναι. Ευχαριστώ.
Αυτό το μέρος είναι φοβερό.
Δεν είναι και η καλύτερη γειτονιά, αλλά τουλάχιστον βλέπουμε κάπως το Μανχάταν.
Δε μπορώ άλλο, Φιν.
Δεν καταλαβαίνω. Δεν ξέρω τι συμβαίνει.
Γιατί ήρθες εδώ και γιατί δε φοράς στολή;
Γιατί δεν είμαι πια στο στρατό.
Ήμουν, δηλαδή, για 16 ημέρες...
Δεν ήταν τόσο άσχημα.
Ένιωθα πως ήμουν κάπου όπου θα έκανα τη διαφορά.
Έχω συνηθίσει να μου φωνάζουν έτσι τα πήγαινα καλά.
Διαπέρασε το μηρό μου.
Δόξα τω Θεώ δεν βρήκε κόκκαλο.
Απολύθηκα ημι-τιμητικά.
Έτσι περιπλανιόμουν στη Τζόρτζια τους τελευταίους δυο μήνες.
Συγγνώμη που δε σε πήρα τηλέφωνο, αλλά...
...ντρεπόμουν τόσο πολύ.
Έφυγα με τόση σιγουριά κι αυτοπεποίθηση.
Θα εξιλέωνα το μπαμπά μου και θα έκανα εσένα περήφανη.
Δεν ήθελα να με αντικρύσεις ως αποτυχημένο της Λάιμα.
Αρκετά μ' αυτά... όχι άλλο κρυφτούλι.
Εντάξει, και λοιπόν;
Ο στρατός δεν έβγαλε πουθενά. Τα σχέδια αλλάζουν.
Τώρα είσαι εδώ, μαζί μου.
Στην πιο υπέροχη πόλη του κόσμου.
Το καλύτερο μέρος για να βρούμε εσύ κι εγώ ένα καινούριο όνειρο.
Όπως;
Πριν το στρατό, έκανες αίτηση στο Πέις, να γίνεις ηθοποιός.
Προφανώς δεν ήταν η κατάλληλη σχολή, όμως...
...δεν ξέρω, ίσως είναι η ΑΝΥΔΤ.
Γιατί δεν έρχεσαι να παρακολουθήσεις τα μαθήματα μου αυτή τη βδομάδα;
Αν σου αρέσουν, μπορείς να μετακομίσεις εδώ.
Και θα περάσουμε τον υπόλοιπο χρόνο ψάχνοντας έναν τρόπο για να μπεις.
Μιλάς σοβαρά;
Μου αρέσει εδώ, όμως πάντα κάτι λείπει.
Σε άφησα να φύγεις κάποτε και δε θα το αφήσω να ξανασυμβεί.
Δε ζηλεύω, απλά το βρίσκω παρανοϊκό ότι το μόνο που έκανε η Πορσελάνη...
...για να γίνει ασκούμενος στο Vogue.com,
ήταν να βγάλει φωτογραφίες κάθε γελοίας ενδυμασίας του,
όπου συνδύαζε καπέλο Κοζάκου και διαφανές αδιάβροχο,
και να σκάσει μύτη για συνέντευξη, όπου αποθεώνεται ως οραματιστής,
επειδή ταίριαξε το παντελονάκι ιππασίας με το καμουτσίκι του.
Μπορείς κι εσύ να ακολουθήσεις το όνειρό σου.
Η μαμά σου έδωσε λεφτά και είπε να πας κι εσύ Νέα Υόρκη, αν θέλεις.
Μου αρέσει το κολλέγιο.
Το πρόγραμμά μου είναι τρελό αλλά μου αρέσει που είμαι μαζορέτα,
και μου αρέσει η ιδέα ότι είμαι κοντά σε 'σένα.
Δε βάζεις πλυντήριο στη σχολή;
Την πρώτη μου εβδομάδα εκεί άκουσα μια φήμη...
...ότι το νερό του Λούιβιλ προέρχεται από τους στάβλους του Ιπποδρόμου του Κεντάκυ.
Αίσχος.
Επίσης, έδωσα υπόσχεση στον εαυτό μου...
...ότι θα πλένω τα ρούχα μου σπίτι, έτσι, όσο απασχολημένη κι αν είμαι,
θα αναγκάζομαι να επιστρέφω σπίτι κάθε λίγες εβδομάδες,
και θα βλέπω κι εσένα.
- Είσαι καλά; - Ναι, συγγνώμη.
Ξενύχτησα χθες, διάβαζα το "Βεβήλωση: ο Αντίχριστος παίρνει το Θρόνο".
Είναι το ένατο βιβλίο της σειράς "Οι Εγκαταλελειμμένοι"
των Χριστιανικών βιβλίων για την Αποκάλυψη και άνοδο του Αντίχριστου,
που το όνομά του είναι Νίκολαϊ Καρπάθια, ή Μπαράκ Ομπάμα, εξαρτάται ποιον ρωτάς.
Μπριτ, αυτή η σειρά βιβλίων είναι κάπως άγρια.
Ποιός καθηγητής σε έβαλε να τα διαβάσεις;
Μη μου πεις ότι ο κος Σου κάνει αφιέρωμα στη χριστιανική μουσική.
Δεν είναι μάθημα. Είναι εξωσχολική λέσχη,
είναι και ο Σαμ, ο Τζο, η Κίττυ και η Ντότι Καζατόρι μέσα.
Να έρθεις κι εσύ αύριο.
Ποιά είναι η Ντότι Καζατόρι;
Η βοηθός της Τίνα.
Από τότε που όλοι αποφοίτησαν τα πράγματα έχουν ξεφύγει.
Γεια σου, ξένε.
Γεια...
Γαμώτο. Περιμένεις μισό;
Γραφείο της Ίζαμπελ Ράιτ. Πως μπορώ να σας βοηθήσω;
Εγώ είμαι, Κερτ.
Με συγχωρείς, ανέλαβα αυτή τη βδομάδα τα τηλέφωνα της Ίζαμπελ και όλο βαράνε.
Δεν πειράζει. Αν θέλεις πάρε με αργότερα...
Δε μπορώ. Η Ίζαμπελ είπε ότι πρέπει να ανεβάσουμε...
...τη στήλη στην ιστοσελίδα απόψε, πριν τα μεσάνυχτα.
Κοίτα, ξέρω είναι εκνευριστικό. Και για 'μένα το ίδιο.
Και δε θέλω να χάνουμε τα τηλεφωνικά μας ραντεβού, όμως...
...ξέρεις, αυτό μπορεί να γίνει η καριέρα μου.
Το καταλαβαίνω. Αλήθεια. Απλά...
Ειλικρινά μου λείπεις.
Πολύ, εντάξει;
Μου έλειψε να σου μιλάω, να σε αγκαλιάζω...
- και μου λείπουν οι τρέλες μας... - Κι εμένα.
Όμως έρχεσαι σε δυο βδομάδες, έτσι;
Το ξέρω... Αλλά τι θα κάνω μέχρι τότε, θα κρατήσω την αναπνοή μου;
Γαμώτο. Καλεί η Τζόαν Ντίντιον.
Ξέρει τα καλύτερα κουτσομπολιά.
Θα σου τηλεφωνήσω ή θα στείλω μήνυμα στο διάλλειμα.
Εντάξει. Σ' αγαπάω.
Κοίτα την, είναι καταπληκτική.
Ακόμα κι όταν δεν είναι στολισμένη.
Δεν την έχω ξαναδεί πιο ζωντανή.
Βρήκε το μέρος που ανήκει. Όπου θα διαπρέψει.
Μακάρι να έβρισκα κι εγώ εκεί που ανήκω γιατί σίγουρα δεν ανήκω εδώ μέσα.
Δεν πρόκειται να μπω στην ΑΝΥΔΤ, τι διάολο θα κάνω στη Νέα Υόρκη;
Να πουλάω χοτ-ντογκ έξω από τα γήπεδα;
Με τίποτα.
Κάποτε ήμουν ο άντρας των ονείρων της.
Τώρα δε ζούμε καν στον ίδιο κόσμο.
~"Barely Breathing", Duncan Sheik, 1996.~
ΗΛΑΪ, Σ.: "Τι κάνεις σέξι"
"Θέλεις να έρθεις από εδώ;"
Φίλε, δε φοράω κοστούμι για μια νυχτερινή έξοδο στην πόλη.
- Ούτε καν έφερα κοστούμι. - Δε μπορείς να φορέσεις...
...παλιά τζην και αθλητική μπλούζα στο Κόλμπακς.
- Τι είναι το Κόλμπακς; - Ένα φοβερό μπαρ.
Εκεί συχνάζουν οι φοιτητές της ΑΝΥΔΤ, και οι Παρασκευές είναι οι καλύτερες,
γιατί όλοι σηκώνονται και τραγουδούν. Εκεί πάμε απόψε και θα είναι υπέροχα.
Και πρέπει να ντυθώ κυριλέ για να πάω σε μπαρ με καραόκε;
Έλα, Φιν. Θα σε αφήσουμε να πεις το "Don't Stop Believin" ή κάτι παρόμοιο.
Δεν... ξέρω.
Δεν έχω εξασκηθεί καθόλου. Ούτε καν έχω τραγουδήσει στο ντους μετά τους Εθνικούς.
- Έκπληξη! - Μπλέην!
Είναι απίστευτο. Δεν σε περίμενα για τις επόμενες δυο βδομάδες.
Δε μπορούσα να περιμένω άλλο. Μου λείπεις τόσο πολύ.
Κι εμένα το ίδιο. Χαίρομαι τόσο που σε βλέπω.
Δεν το πιστεύω ότι είσαι εδώ. Μου έλειψες πολύ.
Φιν! Τι κάνεις εδώ;
Δεν... είμαι σίγουρος αυτή τη στιγμή, αλλά...
Αυτό είναι φανταστικό. Είμαστε όλοι μαζί, εδώ. Όπως παλιά.
Είσαι καλά; Δείχνεις κάπως...
Μια χαρά είμαι. Απλά...
...ήταν χάλια πτήση. Είχα μεσαίο κάθισμα, αφού έκλεισα τελευταία στιγμή εισιτήριο.
Εγώ πάντως χαίρομαι που το έκλεισες.
Είναι η πρώτη μας νυχτερινή έξοδος στη Νέα Υόρκη. Δε θα την ξεχάσουμε ποτέ.
- Κόκα κόλα και... - Αμαρέτο. Χωρίς αλκοόλ, παρακαλώ.
- Γεία, Φιν και Ρέητσελ. - Γειά σου Μπρόντι.
- Μπρόντι, χαίρομαι που σε ξαναβλέπω. - Κι εγώ το ίδιο.
Πως πάει η επίσκεψη μέχρι στιγμής;
Καταπληκτικά. Τον πήγα στη σχολή για να ζήσουμε μαζί την εμπειρία ΑΝΥΔΤ.
Ωραία. Ελπίζω τότε να τραγουδήσεις απόψε.
Δεν έχεις καταλάβει την ΑΝΥΔΤ αν δεν τραγουδήσεις στο Κόλμπακς.
Αυτό προσπαθώ να του πω, και θέλω πολύ να τραγουδήσει...
...το "Give Your Heart a Break" μαζί μου, αλλά...
Δεν είμαι φοιτητής, οπότε...
Είσαι με τη Ρέητσελ, κάτι που σε κάνει επίτημο.
Και ο πιανίστας Πασκάλ είναι φιλαράκι.
Και το τραγούδι είναι ωραίο για ντουέτο.
Γιατί τότε δεν το λέτε οι δυο σας;
Είναι παράδοση της ΑΝΥΔΤ, σωστά; Κι είστε και οι δυο φοιτητές της ΑΝΥΔΤ.
Φιν.
Ναι.
Εντάξει, ας το κάνουμε.
Σ' αγαπώ.
Ευχήσου μου καλή τύχη.
Έχω πολύ τρακ. Είναι το εκτός Μπρόντγουεϊ ντεμπούτο μου.
Μην ανησυχείς. Εγώ είμαι εδώ.
~"Give Your Heart a Break", Demi Lovato, 2012.~
Θεέ μου, παιδιά. Είναι φοβερά εκεί πάνω.
Να τραγουδήσεις από το Sweeney Todd.
Και να με κάνουν ένθετο; Δε νομίζω.
"Ασκούμενος της Vogue.com τραγουδάει χωρίς να έχει ζεσταθεί".
- Δεν πρόκειται. - Θέλω να τραγουδήσω κάτι.
Ναι, πες το στον Πασκάλ.
- Πως ήμουν; Ήμουν καλή; - Ναι.
Γεια σε όλους.
Θέλω να πω ένα τραγούδι που είναι πολύ ξεχωριστό για μένα.
Είναι το τραγούδι που είπα...
...την πρώτη φορά που γνώρισα τον έρωτα της ζωής μου.
Κερτ, αυτό είναι για 'σένα.
~"Teenage Dream", Katy Perry, 2010.~
Ωραία τραγουδήσατε εσύ κι ο φίλος σου.
Μακάρι να ερχόσουν κι εσύ να τραγουδήσεις μαζί μου.
Ναι, απλά... δεν κολλάω εδώ.
Αυτό το μέρος είναι τεράστιο, και κινείται πολύ γρήγορα.
- Οι άνθρωποι είναι πολύ ταλαντούχοι. - Κι εγώ το ίδο αισθανόμουν όταν ήρθα.
Ακόμα και στο Οχάιο, ήξερα πως ήσουν για εδώ. Εγώ απλά δεν είμαι.
Ήταν συγκινητικό.
Και μάλλον, αναρωτιέμαι το γιατί.
Ξέρεις... μου έλειψες πολύ.
Κι εμένα. Και χαίρομαι πολύ που είσαι εδώ.
Αλλά, είσαι πολύ ευσυγκίνητος και παράξενα λυπημένος.
Σε παρακαλώ, μην υποκρίνεσαι ότι όλα είναι εντάξει.
Πήγα με άλλον.
Είσαι σίγουρη πως εσύ και ο Μπρόντι είστε μόνο φίλοι;
- Σου είπα, όλα ήταν... - Μόνο, σε παρακαλώ...
...μη μου πεις ψέμματα.
Δε μπορούσα να σε βρω.
Δεν απαντούσες στα τηλεφωνήματα, στα μηνύματά μου.
- Δεν ήξερα που ήσουν, αν ήσουν καλά. - Έτσι πήγες μαζί του.
Τον φίλησα, αυτό μόνο. Κι αυτό επειδή μου είπες πως ήθελες να νιώσω ελεύθερη.
Πως το είπα αυτό; Είμαι τόσο ηλίθιος.
- Ήταν ο Σεμπάστιαν, έτσι; - Όχι... δεν ήταν μ' αυτόν.
Αλλά δεν έχει...
Δε σήμαινε τίποτα. Ήταν απλά μια ξεπέτα.
Ποιός ήταν;
Δεν έχει σημασία με ποιόν ήταν, Κερτ. Σημασία έχει ότι ήμουν μόνος.
Σε χρειαζόμουν. Σε ήθελα δίπλα μου κι εσύ δεν ήσουν εκεί.
Και ένιωθα μοναξιά, και... λυπάμαι πολύ.
Νομίζεις εγώ δεν είχα μοναξιές; Δεν είχα κι εγώ πειρασμούς;
Όμως δεν έκανα τίποτα γιατί ήξερα τι θα σήμαινε αυτό.
- Κάτι τρομερό και απαίσιο, και... - Λυπάμαι πολύ, Κερτ. Ειλικρινά.
~"Don't Speak", No Doubt, 1996.~
*Κάποτε ήμασταν μαζί.*
*Κάθε μέρα μαζί.*
*Συνέχεια μαζί.*
*Πραγματικά νιώθω*
*ότι χάνω τον καλύτερό μου φίλο.*
*Δε μπορώ να πιστέψω ότι αυτό ίσως είναι το τέλος.*
*Φαίνεται όμως*
*ότι απομακρύνεσαι.*
*Και αν είναι αλήθεια τότε δε θέλω να μάθω.*
*Μη μιλάς, ξέρω τι θέλεις να πεις.*
*Γι' αυτό μην εξηγείς άλλο.*
*Μη μου πεις γιατί πονάει.*
*Μη μιλάς, ξέρω τι σκέφτεσαι.*
*Δε χρειάζομαι τους λόγους σου.*
*Μη μου πεις γιατί πονάει.*
*Οι αναμνήσεις μας*
*μπορεί να ήταν ωραίες*
*κι ορισμένες πολύ έντονες*
*τρομακτικές.*
*Και καθώς πεθαίνουμε*
*εμείς οι δυο*
*Κρατώντας το κεφάλι μου κάθομαι και κλαίω*
*Μη μιλάς, ξέρω τι θέλεις να πεις.*
*Γι' αυτό μην εξηγείς άλλο.*
*Μη μου πεις γιατί πονάει.*
*Όχι, μη.*
*Μη μιλάς, ξέρω τι σκέφτεσαι.*
*Και δε χρειάζομαι τους λόγους σου.*
*Μη μου πεις γιατί πονάει.*
*Πάψε αγάπη μου*
*Πάψε αγάπη μου.*
*Μη μου πεις γιατί πονάει.*
Δε λέει να φύγεις έτσι.
Ρε συ, με κοψοχόλιασες. Νόμιζα ότι μόνο εγώ είχα ξυπνήσει.
Περίμενα κάποιον να βγει.
Ήλπιζα να ήταν ο Μπλέην.
Είστε εντάξει;
Νιώθω σα να πρόκειται να πεθάνω.
Προφανώς δε χρειάζεται να ρωτήσω τι κάνεις εσύ.
Θα της μιλήσω αργότερα γι' αυτό.
Απλά χρειάζομαι να φύγω για λίγο.
Πριν έξι μήνες, σου πέρασε από το μυαλό ότι τα πράγματα θα κατέληγαν έτσι;
Ξέρεις, μερικές φορές, μου λείπει το σχολείο.
Έλα, δώσ 'μου μια αγκαλιά πριν φύγω.
Θέλεις να πω κάτι στη Ρέητσελ;
Όχι.
Γειά σου άβυζη. Είναι καθήκον μου ως στρατιώτης του Κυρίου...
...να σε καλέσω στη καινούρια και πιο σημαντική λέσχη του ΜακΚίνλεη,
- Τη Λέσχη "Οι Εγκαταλελειμμένοι". - Η Κίττυ λέει πως έρχεται η Συντέλεια.
Είναι γεγονός πως η Αποκάλυψη του Ιωάννη προέβλεψε το Twitter.
Ενα από τα επτά σημάδια της Αποκάλυψης,
μαζί με τα πορνό, τον ανώμαλο καιρό,
τα ρομπότ στον Άρη, τους Δημοκρατικούς, τη Μέση Ανατολή και τις ειδήσεις του NBC.
Η Λέσχη αυτή δέχεται τους πάντες, ακόμα και ξεφτίλες και λεσβιόνια.
Άρα δεχόμαστε όλη τη χορωδία σου.
Μπορείς να έρθεις λοιπόν, αρκεί να μην είσαι μουσουλμάνα.
Όπως είπε και ο Κερκ Κάμερον, δεν είναι ποτέ αργά... μέχρι να γίνει.
Λοιπόν, ακούστε όλοι.
Είστε όλοι αμαρτωλοί και πρέπει να γίνετε σωστοί απέναντι στο Θεό άμεσα,
γιατί ο Ιησούς μπήκε στο airtickets κι έκλεισε πτήση επιστροφής για τη Γη.
Βλέπετε, έχει ένα τρομερό πατέρα που το λένε Θεό,
και θα του κάνει μια παρτάρα που λέγεται Αρμαγεδδών,
όπου θα μπορέσει να πετάξει τα σανδάλια του, να χορέψει λιγουλάκι
και να κρίνει τους πάντες και τα πάντα.
Έχω μια απορία. Για ποιο πράγμα μιλάς;
Την Αναρπαγή.
Όταν έρθουν οι έσχατοι καιροί, οι πιστοί του Ιησού θα αναληφθούν,
ψυχή τε και σώματι, στους ουρανούς, αφήνοντας πίσω όλους τους υπόλοιπους.
Και τι θα γίνει με τους αναποφάσιστους;
Δεν ξέρω για ποιο λόγο να είσαι αναποφάσιστη, Ντότι.
Συγγνώμη που σε έκανα να έρθεις εδώ.
Δεν πειράζει. Εσύ δεν είσαι μισός Εβραίος;
Δηλαδή θα αναληφθείς στους ουρανούς με τη μισή ταχύτητα;
Μόλις άκουσα ότι μια γριά Γιαπωνέζα έπεσε κάτω στις τουαλέτες.
Δε μιλάει Αγγλικά και χρειάζεται τη βοήθειά σου.
Επιστρέφω.
- Σαντάνα, πάμε να τη βοηθήσουμε. - Όχι, περίμενε Μπριτ...
Νομίζω πως ξέρω τι γίνεται εδώ πέρα.
Εντάξει, παιδιά, πάμε. Γρήγορα, γρήγορα!
Τι κάνετε όλοι;
Ψεύτικη Αναρπαγή. Ήταν ιδέα της Κίττυ.
Δε βρήκα καμιά Γιαπωνέζα.
Παιδιά; Πού πήγατε όλοι;
Θεέ μου.
Μας αφήσανε πίσω...
Μας αφήσανε πίσω!
Έτσι είναι να είσαι εγκαταλελειμμένη, Ντότι Καζατόρι.
Κίττυ! Παρατράβηξε το αστείο.
Η Ντότι φαίνεται να το έχει χάσει τελείως.
- Νομίζω ότι ήρθε η ώρα να φύγω. - Όχι περίμενε!
Μη φεύγεις, σε παρακαλώ.
Δεν την πάω καθόλου αυτήν την Κίττυ.
Δεν μπορώ να πιστέψω ότι εσύ τη συμπαθείς.
Μπορούμε να πάμε σπίτι, σε παρακαλώ; Αυτή η λέσχη δεν σου κάνει καλό.
Δε φεύγω.
- Να σε αφήνουν πίσω είναι τρομερό. - Ήταν απλά μια ηλίθια πλάκα.
Δεν το καταλαβαίνεις. Με άφησες πίσω κι αυτό με πόνεσε.
Έτσι ακριβώς ένιωσα.
Θεέ μου.
- Γεια σου φίλε. - Γεια.
Μια χαρά είσαι. Χαίρομαι που σε βλέπω.
Μια στιγμή... Δεν καταλαβαίνω.
Τι συνέβη με το στρατό;
- Δεν τσούλησε. - Εντάξει.
Πότε μας ήρθες; Μίλησες με τη Ρέητσελ;
Ανησυχούσε πολύ για 'σένα.
Χαίρομαι πολύ που σας βλέπω, κύριε Σου.
- Μπορώ να σας μιλήσω για κάτι; - Ναι, φυσικά.
Μέχρι να σηκωθώ, είχες ήδη φύγει. Δεν πρόλαβα να σε χαιρετίσω.
Γιατί του το έκανες αυτό;
Δεν ξέρω. Απλά...
Δεν έχω δικαιολογία. Δεν μου μιλάει καν.
Δεν ξέρω καν αν τα χαλάσαμε.
Φιν! Φίλε, τι γίνεται;
Ήμουν περαστικός,
Έκανα επίσκεψη στη μάνα μου και τον Μπερτ.
Κι ο κύριος Σου είπε ότι μπορώ να περνάω αν θέλω.
Έχουμε τον Φιν Χάντσον στο τσαρδί!
Ξέρεις ποιος είναι αυτός;
Για όσους δεν τον ξέρετε, αυτός εδώ είναι ο Φιν Χάντσον.
- Νόμιζα ότι κατατάχθηκες στο στρατό! - Έτσι έγινε, αλλά...
Αλλά τα πράγματα δε γίνονται πάντα όπως τα σχεδιάζεις.
Κι είπα στο Φιν το ίδιο που λέω σε όλους όσους περνάνε απ' αυτό το κλαμπ:
Είμαστε μια οικογένεια, και είστε πάντα ευπρόσδεκτοι εδώ.
Ακόμη κι όταν θέλετε απλά να κάνετε ένα διάλειμμα και να σκεφτείτε τα πράγματα.
Εν πάση περιπτώσει, έχουμε πολλά να κάνουμε σήμερα.
Πρώτη μας δουλειά:
Να αποφασίσουμε τι θα κάνουμε για το φθινοπωρινό μας μιούζικαλ.
Σας μοιράζω μια λίστα με πιθανά έργα.
- Πίτερ Παν; - Φιορέλο; Τι στο καλό;
Η Γιουνίκ θέλει να κάνουμε τον Χέντγουιγκ.
Η Τίνα θέλει να κάνουμε το "Pacific Overtures",
την κυρία Σαϊγκόν, και το "Flower Drum Song".
Η πρόκληση είναι να βρούμε κάτι να ταιριάζει στις δυνατότητες όλων μας,
και που δε θα προκαλέσει αντιδράσεις στην κοινότητα, όπως το Rocky Horror.
- Το Γκριζ πρέπει να κάνετε. - Το Γκριζ;
Το ξέρω, γιατί...
το τραγούδι της οντισιόν μου για τη χορωδία ήταν από το Γκριζ, θυμάστε;
- Ναι. - Αρέσει στα αγόρια.
Αρέσει στα κορίτσια. Αρέσει σε άτομα σαν τη μαμά μου.
Αναφέρεται στο Λύκειο και στην ενηλικίωση και...
...στο να είσαι αληθινός. Και τα τραγούδια τα σπάνε.
Η σοφία του Σολομώντα...
Εντάξει. Έκλεισε για Γκριζ.
Ναι!
Ο Φιν επέστρεψε!
- Τι είναι αυτό; - Άνοιξέ το.
Εντάξει.
Είμαι κι επίσημα στο κυβερνητικό πάνελ βελτίωσης της τέχνης στην εκπαίδευση.
Θεούλη μου!
Ο κύριος Σούστερ θα πάει στην Ουάσινγκτον.
- Συγχαρητήρια! - Σ' ευχαριστώ.
Και η κυρία Πίλσμπουρι, θα ερχόταν κι αυτή στην Ουάσινγκτον;
Θα το ήθελα πολύ. Για κανένα τριημεράκι. Θα ήταν θαυμάσια.
Όχι, έλεγα να ερχόσουν για μερικούς μήνες.
Θα ήθελα να είσαι εκεί μαζί μου.
Και η δουλειά μου;
Γι' αυτό υπάρχει η μονιμότητα.
Η δουλειά σου θα σε περιμένει όταν επιστρέψεις.
Δεν είναι ότι φοβάμαι μη χάσω τη δουλειά μου.
Είναι ότι μου αρέσει η δουλειά μου.
Δεν είναι κάτι μόνιμο, Έμμα.
Είναι σαν παρατεταμένες διακοπές. Μια μεγάλη άδεια.
- Οι δάσκαλοι το κάνουν συχνά αυτό. - Δε θέλω άδειες.
Μα νόμιζα ότι υποστηρίζεις αυτή μου την κίνηση.
Την υποστηρίζω, γιατί ξέρω τι σημαίνει για 'σένα.
Αλλά είναι για 'σένα.
Δεν ήξερα ότι περίμενες να εγκαταλείψω απλά όλη μου τη ζωή.
Έμμα, σ' αγαπώ. Είσαι η αρραβωνιαστικιά μου.
Το μόνο που λέω είναι ότι δε θέλω να είμαι μόνος και να μην είμαι μαζί σου.
Δε θέλω να κάθομαι μόνη στο δωμάτιο ενός ξενοδοχείου κάπου
και να μην κάνω τίποτα ενώ εσύ θα εκπληρώνεις τα όνειρά σου.
Δε νομίζω ότι αυτό που σου ζητάω είναι και τόσο τρελό.
Νόμιζα πως θα ενθουσιαζόσουν.
Νόμιζες ότι θα ανοίξω σαμπάνιες και θα τρέξω από πίσω σου σαν υπάκουο κουτάβι;
- Αυτό πιστεύεις για 'μένα, Γουίλ; - Φυσικά και όχι, Έμα.
- Πρέπει να μιλήσουμε γι' αυτό. - Μόλις μιλήσαμε.
Απλά δε σου αρέσουν αυτά που είχα να πω.
Κερτ, λυπάμαι. Ελπίζω να με συγχωρέσεις xoxoxo Μπλέην
Κάποιος τραβάει καψούρα μαζί σου,
ή προσπαθεί να ζητήσει συγγνώμη για κάτι.
- Το δεύτερο. - Αμάν. Είναι ωραίος;
- Ο ωραιότερος. - Κρίμα. Λυπάμαι.
Θέλεις να πας για ψώνια να ξεσπάσεις;
Η Ίζαμπελ ζήτησε να μαζευτούμε στην αίθουσα συσκέψεων.
- Μπορώ να σε καλύψω. - Καλά είμαι.
Θα γίνω καλά.
Ήθελες να με δεις;
Στην πρώτη Λυκείου καθόμουν εδώ στην τελευταία σειρά,
και σε παρατηρούσα στα κρυφά.
Μετρούσα τις φορές που μου χαμογελούσες,
και πέθαινα τις μέρες που δε με κοιτούσες.
Αυτό το μέρος μου λείπει τόσο πολύ.
Εδώ είναι που ερωτευτήκαμε.
Που μπορούσα να μιλήσω μέσω της μουσικής.
Όταν τα λόγια δεν ήταν αρκετά. Και πρέπει να σου πω κάτι...
...που δεν ξέρω πως να σου το πω.
~ "Mine", Taylor Swift, 2010.~
*Ήσουν στη σχολή, δούλευες σερβιτόρα*
*Έφυγες από τη μικρή πόλη και δεν κοίταξες πίσω*
*Εγώ ήμουν στον αέρα, και φοβόμουν την πτώση*
*αναρωτιόμουν γιατί ασχολούμαστε με την αγάπη, αφού δε διαρκεί ποτέ.*
*Σου είπα "Μπορείς να το πιστέψεις";*
*Όπως ξαπλώναμε στον καναπέ*
*Η στιγμή που το κατάλαβα*
*Ναι, την καταλαβαίνω τώρα.*
*Θυμάσαι που καθόμασταν δίπλα στο νερό*
*κι έβαλες το χέρι σου γύρω μου για πρώτη φορά;*
*Έκανες επαναστάτρια την προσεκτική κόρη ενός απρόσεκτου άντρα.*
*Είσαι το καλύτερο πράγμα, που ήταν ποτέ δικό μου.*
*Και θυμάμαι εκείνον τον καβγά, στις 2:30 το πρωί*
*που όλα ξέφευγαν από τον έλεγχό μας.*
*Έφυγα κλαίγοντας κι εσύ με ακολούθησες στο δρόμο.*
*Και μετά μου έκανες την έκπληξη*
*είπες "Δεν θα σε αφήσω ποτέ μόνη"*
*Είπες "Θυμάμαι πως ένιωσα όταν καθόμασταν κοντά στο νερό".*
*Αυτή είναι το καλύτερο πράγμα, που ήταν ποτέ δικό μου...*
*Έκανες επαναστάτρια ενός απρόσεκτου άντρα την προσεκτική κόρη.*
*Είσαι το καλύτερο πράγμα, που ήταν ποτέ δικό μου.*
*Το πιστεύεις;*
*Θα τα καταφέρουμε.*
*Και το βλέπω. Μπορώ να το δω τώρα.*
Τα λυπητερά τραγούδια με στεναχωρούν, και δεν το θέλω.
Δεν ήμουν καλή σύντροφος απέναντί σου.
Δεν μπορώ να επιστρέφω τα Σαββατοκύριακα, και...
...να προσποιούμαι ότι τα πράγματα είναι όπως πριν, γιατί δεν είναι.
Και δε θέλω να καταντήσουμε σαν όλες τις άλλες σχέσεις από απόσταση,
που το παλεύουν για μερικούς μήνες και μετά...
...χωρίζουν όταν κάποιος τελικά κερατώσει ή όταν τα πράγματα γίνουν περίεργα.
Δε θα σε απατούσα ποτέ.
Το ξέρω.
Ούτε κι εγώ θα σε απατούσα ποτέ.
Όμως για να είμαστε τελείως ειλικρινείς, είχα μια...
...ο καλύτερος τρόπος να το περιγράψω θα ήταν...
...μια "ανταλλαγή ενέργειας";
Διάβαζα για ένα βαρετό μάθημα κοινωνιολογίας,
και σήκωσα το βλέμμα μου και μια κοπέλα είχε καρφωθεί επάνω μου.
Χαμογέλασε λίγο παραπάνω,
που πάει να πει πως είτε τρελή ήταν ή λεσβία.
Και κρίνοντας από τη στοίβα βιβλία της Βιρτζίνια Γουλφ που διάβαζε, της άρεσα.
Έτσι της χαμογέλασα κι εγώ.
Ένιωσα μια έλξη.
Κι εσύ μπορεί να έχεις νιώσει κάτι αντίστοιχο, ή να το νιώσεις,
...γιατί αυτά συμβαίνουν.
Ας φερθούμε ώριμα λοιπόν.
Δε χωρίζουμε επίσημα.
Όμως, ας είμαστε ειλικρινής ότι...
...οι σχέσεις από απόσταση είναι σχεδόν αδύνατο να διατηρηθούν.
Γιατί κανείς από τους δύο δεν παίρνει αυτό που χρειάζεται.
Ειδικά στην ηλικία μας.
Εμένα για χωρισμός μου ακούγεται.
Το ξέρεις ότι η σχέση μας δε λειτουργεί.
Ξέρεις ότι εσένα θα αγαπώ πάντα πιο πολύ.
Κι εγώ σ' αγαπώ.
Συγγνώμη για το κλαμπ των "Εγκαταλελειμμένων".
- Αυτά αρέσουν στην Κίττυ, όχι σ' εμένα. - Δεν το καταλαβαίνω.
Δεν καταλαβαίνω πως κάποιος σαν εσένα είναι με κάποια σαν την Κίττυ.
- Τι εννοείς κάποιος σαν εμένα; - Κάνεις πως δεν σε νοιάζει...
...τι πιστεύουν οι άλλοι, αλλά προφανώς θέλεις απεγνωσμένα...
...να ταιριάξεις εδώ για να τα έχεις μαζί της.
Δεν ξέρεις πως είναι να βρίσκεσαι πραγματικά στην απ' έξω.
Τα μαύρα παιδία λένε ότι είμαι πολύ λευκός. Τα λευκά ότι είμαι πολύ μαύρος.
Η Κίττυ έχει πλάκα και είναι ωραία και ναι, λίγο τρελή, αλλά της αρέσω...
Κι όταν είμαι δίπλα της...
...κανείς δε με κοροϊδεύει πλέον.
Τι τρέχει εδώ; Έβαλες στο μάτι τον άντρα μου, ασχημομούρα;
Κίττυ, έλα τώρα, χαλάρωσε.
Άκουσα ότι τα ΜακΝτόναλτς ανοίγουν ίδρυμα στη Λάιμα,
ειδικά για 'σένα και τη λιχούδα, φακλάνα, χοντροκώλα μάνα σου.
- Αρκετά. - Συγγνώμη, αλλιώς τι;
- Αλλιώς σε χωρίζω. - Δε θέλεις με χωρίσεις, πίστεψέ με.
Άμα αρχίσω την γκρίνια ακούγομαι σαν τραγούδι της Στέλλας Κονιτοπούλου.
Καλά. Θα το ρισκάρω.
Τελειώσαμε.
Εσύ φταις. Θα μετανιώσετε κι οι δυο...
...για την τροπή των πραγμάτων γιατί θα σας πω ένα πράγμα μόνο.
Ο Ομπάμα θα χάσει.
Σ' ευχαριστώ.
Δεν ήταν ανάγκη να το κάνεις αυτό.
Για την ακρίβεια, νομίζω το είχα ανάγκη.
Θέλεις να κοιτάξουμε παρτιτούρες για το Γκριζ;
Έλεγα να δοκιμάσω για το ρόλο της Σάντι και πιστεύω ότι εσένα θα...
Βασικά, πρέπει αν φύγω.
Αλλά θα τα πούμε μετά στη χορωδία.
- Εντάξει; - Εντάξει.
Εδώ είναι που μου έκανες πρόταση γάμου.
Όταν την έκανες, μου θύμισες πως εδώ ήταν και το πρώτο μας ραντεβού.
Επίσης εδώ πρωτογνωριστήκαμε.
Το θυμάσαι αυτό;
Ναι... στις πρόβες της χορωδίας.
Με φρίκαρες τελείως.
Αυτό το μέρος είναι η Ιερουσαλήμ μας.
Όλοι οι δρόμοι δείχνουν να μας οδηγούν και πάλι εδώ.
Πήγα στο σπίτι σου...
...και στο συνεργείο.
Έπρεπε να το ξέρω ότι θα ήσουν εδώ.
Ξέρω ότι ακούγεται περίεργο, αλλά ήθελα να τραγουδήσω εδώ πάνω.
Με έχει βοηθήσει να ξεκαθαρίσω πράγματα στο παρελθόν...
Θα ερχόμουν πρώτα από εδώ...
...αν σήκωνες το τηλέφωνό σου ή αν απαντούσες στα μηνύματά μου.
Αντίθετα, χρειάστηκε να πάρω το αεροπλάνο και να σε γυρεύω στην πόλη σαν ηλίθια.
- Συγγνώμη. Ήθελα χρόνο για να σκεφτώ. - Είχες τέσσερις μήνες.
Σε μίσησα γι' αυτό που μου έκανες στο σταθμό των τρένων.
- Προσπάθησα να σε βοηθήσω. - Σε μίσησα.
Αλλά όταν έφτασα στη Νέα Υόρκη, σκέφτηκα πόσο πολύ με αγαπάς.
Και πόσο δύσκολο πρέπει να ήταν για 'σένα.
Και σκέφτηκα ότι έτσι...
...έτσι είναι ο αληθινός άντρας.
Έτσι αγαπάει ένας άντρας.
Αλλά εσύ... να μη μου λες που είσαι επί τέσσερις μήνες,
και να το σκας πριν ξημερώσει, μέσα στη νύχτα, δίχως ένα αντίο;
Αυτό δεν είναι αντρίκιο, Φιν.
- Προσπαθώ να σου δώσω την ελευθερία σου! - Δε σε χρειάζομαι γι' αυτό.
Είμαι μεγάλη γυναίκα.
Δε θέλω να μου κρύβεσαι, ώστε να μην κάνω αυτό που είναι σωστό για 'μένα.
- Όπως αυτός ο τύπος, ο Μπρόντι; - Δεν το έκανα με τον Μπρόντι, εντάξει;
Και μη νομίζεις ότι δε θα προτιμούσα να είμαι μαζί σου.
Αυτός δεν είπες ότι ήταν στο Μπροντγουέι;
Κι ότι έχει μόνο 3% σωματικό λίπος. Εγώ ποιος είμαι;
Με το ζόρι έβγαλα το Λύκειο, και η ζωή μου δεν έχει καμία κατεύθυνση.
Δεν καταλαβαίνεις;
Όσο πλούσια ή διάσημη ή επιτυχημένη και να γίνω,
όταν πρόκειται για 'σένα, είμαι...
Θα είμαι για πάντα εκείνο το ερωτοχτυπημένο κοριτσάκι...
...που σε φρίκαρε στην πρώτη πρόβα της χορωδίας.
Ήσουν το πρώτο αγόρι που με έκανε να αισθανθώ ότι κάποιος με αγαπάει.
Ότι είμαι σέξι και αξιοπρόσεκτη.
Είσαι η πρώτη μου αγάπη.
Κι αυτό που θέλω...
...περισσότερο απ' όλα, είναι να είσαι και η τελευταία μου.
Αλλά δεν μπορώ να συνεχίσω έτσι.
Τουλάχιστον όχι για τώρα.
Τελειώσαμε.
Τι θα κάνω στη ζωή μου;
Δεν έχω την κοπέλα μου, δεν έχω δουλειά,
δεν έχω θέση σ' αυτόν τον κόσμο.
Έχεις τον εαυτό σου.
Κι αυτός είναι ο καλύτερος στον πλανήτη κατά τη γνώμη μου.
~ "The Scientist", Coldplay, 2002.~
*Ήρθα να σε συναντήσω*
*Να σου πω συγγνώμη*
*Δεν ξέρεις πόσο αξιολάτρευτη είσαι*
*Κάνουμε κύκλους*
*και φέρνουμε γράμματα*
*αντί για κορώνα, και μας κρατάει μακριά*
*Κανείς δεν είπε ότι είναι εύκολο*
*Είναι κρίμα να χωρίσουμε*
*Κανείς δεν είπε ότι είναι εύκολο*
*Κανείς ποτέ δεν είπε ότι θα ήταν τόσο δύσκολο*
*Πάρε με πίσω στην αρχή*
*Απλά μάντευα*
*για τα νούμερα και τους αριθμούς*
*διαλύοντας τους γρίφους*
*Ερωτήματα της επιστήμης*
*Της επιστήμης και της προόδου*
*Δεν μπορούν να μιλήσουν τόσο δυνατά όσο η καρδιά μου*
*Αλλά πες μου ότι με αγαπάς*
*Γύρισε και στοίχειωσέ με*
*και θα γυρίσω στην αρχή*
*Κάνουμε κύκλους*
*κυνηγώντας την ουρά μας*
*κι επιστρέφουμε πίσω εκεί που ήμασταν*
*Κανείς δεν είπε ότι είναι εύκολο *
*Είναι κρίμα να χωρίσουμε*
*Κανείς δεν είπε ότι είναι εύκολο *
*Κανείς ποτέ δεν είπε ότι θα ήταν τόσο δύσκολο*
*Επιστρέφω στην αρχή*
*Κανείς δεν είπε ότι είναι εύκολο*
Απόδοση/Συγχρονισμός: X-Glee Team [wolvek, QueenA]
Επιμέλεια/Διορθώσεις: X-Glee Team [wolvek]
Keep on fighting till the end The XSubs Gleeks ~ We're coming